
26.08.2008

Бүген Татарстан Республикасы Министрлар Кабинетында “POZIS” партнерларының IX саммиты” кысаларында Татарстан Республикасы Премьер-министры Рөстәм Миңнехановның “POZIS” заводы җитәкчелеге һәм предприятие партнерлары белән очрашуы булып узды.

26.08.2008

2008 елның 1 нче сентябреннән башлап, Яр Чаллы һәм Саба муниципаль районнарында бюджет өлкәсендә хезмәткә түләүнең яңа системасына күчү буенча эксперимент уздырылачак. Ә аны апробацияләүдән соң республикада, 2009 елның 1 нче гыйнварыннан алып, аны барлык урыннарда да кертүгә күчү гамәлгә ашырылачак.

26.08.2008

Бүген Татарстан Республикасы Премьер-министрының беренче урынбасары Борис Павлов “Нанотехнологияләр” пленар утырышында катнашты. Ул ислам дөньясы Фәннәр академиясе һәм “Ислам дөньясының тотрыклы үсеше өчен фән, технологияләр, инновацияләр” дигән темага Татарстан Республикасы Фәннәр академиясенең Халыкара конференциясе кысаларында уздырылды.

25.08.2008

Бүген Казанда Татарстан Премьер-министры Рөстәм Миңнеханов рәислегендә “Татнефтехиминвестхолдинг” ААҖ нең Директорлар советы утырышы булды. “Татнефть” төркеме тарафыннан, иң беренче булып, каркас һәм брекерында металлокорд булган йөк автомобильләре һәм автобус радиаль шиннарын җитештерү проектын гамәлгә ашыруның барышы турындагы мәсьәлә каралды. “Түбән Кама тоташ металлокордлы шиннар заводы” ҖЧҖ директоры Әнвәр Вахитов хәбәр иткәнчә, проект 2007 елның сентябрендә башланып киткән. Инвесторы – “Татнефть” ААҖ. Тоташ металлокордлы шиннарны дөньякүләм җитештерүчеләр белән тиешле технология, җиһазлар алу һәм проектны алып бару мәсьәләсе буенча сөйләшүләр нәтиҗәсендә, “Континенталь” фирмасы сайлап алынды.

25.08.2008

Бүген Татарстан Премьер-министры Рөстәм Миңнеханов “Казан XXI гасыр” торак комплексын ачуда катнашты. Казанның ат ярышлары спорты яңа комплексы тирәсендәге 20,6 га мәйданда өч ел дәвамында (2005 елдан башлап) 8-16 катлы якынча 20 йорт төзелгән. Бүгенгә торак комплекс төзелешенең 80 % ы төгәлләнгән, 2009 елда соңгы йортны файдалануга тапшыру күздә тотыла. Гомуми торак мәйданы 180 меңнән артык квадрат метр тәшкил итәчәк. Тантанада катнашучыларга һәм кунакларга мөрәҗәгать итеп, Татарстан Республикасы Премьер-министры түбәндәгеләрне искәртте: “Казан XXI гасыр” комплексын проектлаштыру стадиясендә үк бөтен социаль инфраструктура – ишегалларындагы балалар мәйданчыклары, мәктәп, балалар бакчалары, шифаханәләр, балалар ял үзәге алдан исәпкә алынган була, ә йортларның беренче катлары офислар урнаштыруга бүлеп калдырыла“ – диде Рөстәм Миңнеханов.

25.08.2008

Бүген Татарстан Республикасы Премьер-министры Рөстәм Миңнеханов “Алабуга” махсус икътисади зонасында “Соллерс-ИСУЗУ” (Sollers – ISUZU) берләштерелгән предприятиесендә ISUZU йөк автомобильләрен җитештерү буенча конвейерны җибәрү тантанасында катнашты. Тантаналы чарада шулай ук ISUZU компаниясе президенты Сусуми Хосои әфәнде һәм “Соллерс” ААҖ генераль директоры Вадим Швецов та бар иде.

25.08.2008

25 нче августта Казан шәһәрендә Татарстан Республикасы Премьер-министры Р.Н.Миңнеханов рәислегендә “Татнефть” ААҖ Директорлар советының чираттагы утырышы булып узды.

25.08.2008

Бүген Татарстан Республикасы Хөкүмәтендә “Татарстан икътисадында инновацион эшчәнлекне дәүләти җайга салуның нәтиҗәлелеген арттыру буенча норматив-хокукый аспектлар” дигән темага Татарстан Республикасы Министрлар Кабинеты Президиумы утырышы уздырылды. Утырышны Татарстан Республикасы Премьер-министры Рөстәм Миңнеханов үткәрде.

23.08.2008

Бүген Татарстан Премьер-министры Рөстәм Миңнеханов Әгерҗе шәһәренең 70 еллыгына багышланган чараларда катнашты.

Сәфәрдә аны Татарстан Республикасы Премьер-министры урынбасары - мәдәният министры Зилә Вәлиева, Татарстан Республикасы сәламәтлек саклау министры Айрат Фәррахов, төзелеш, архитектура һәм торак-коммуналь хуҗалык министры Марат Хөснуллин, "Әгерҗе муниципаль районы" муниципаль берәмлеге башлыгы Фәрит Габбасов, “Яр Чаллы шәһәре” муниципаль берәмлеге башлыгы Илдар Халиков, Удмуртия Республикасы хакимияте органнары вәкилләре, “РИТЭК” (Россия ягулык-энергетика инновацион компаниясе) ААҖ генераль директоры Валерий Грайфер, "Ак Барс" банкы ААҖ нең Күзәтү советы рәисе Роберт Мусин озатып йөрде.

23.08.2008

Бүген республика Премьер-министры Рөстәм Миңнеханов катнашында алып барылган традицион киңәшмәдә Татарстан Республикасы муниципаль районнарындагы капиталь ремонтның барышын тикшерделәр. Татарстан Республикасы Хөкүмәте башлыгы хәбәр иткәнчә, бүгенгә идарә итүче компанияләр һәм йорт милекчеләре ширкәте исәбендә 3,8 млрд. сум яки 2008 елга каралган барлык акча күләменең 90% ы тупланган. Подрядчылар исәбенә 19 млрд. сум акча (45%) күчерелгән.
Рәсми Татарстан